- ถ้าเราจะเริ่มกินยาคุมต้องเริ่มได้เมื่อไหร่คะ - ไม่เคยท้องไม่เคยมีลูกค่ะ - แล้วผลจะแตกต่างกันยังไงบ้างคะ
สวัสดีค่ะ การที่เลือกวิธีในการคุมกำเนิด โดยวิธีใช้ยาฉีดคุมกำเนิด (Injection) ถือว่าเป็นวิธีในกาคุมกำเนิดที่มีประสิทธิภาพดีและลดปัญหาการป้องกันการลืมรับประทานยาค่ะ ส่วนมากจะเป็นการฉีก ทุก 3 เดือน ซึ่งส่วนประกอบหลักของฮอร์โมนคือ โปรเจสเตอโรนค่ะโดยฮอร์โมนจะทำหน้าที่เพื่อการคุมกำเนิดจากการยับยั้งการตกไข่ เปลี่ยนแปลงมูกปากมดลูกให้ข้นเหนียว และที่สำคัญคือ ทำให้เยื่อบุโพรงมดลูกบางตัวลงค่ะ ดังนั้น ประจำเดือนจะมาน้อยลง ร่วมกับนานไปอาจไม่มีประจำเดือนมาค่ะดังนั้นถ้าต้องการเปลี่ยนมาเป็นรับประทานยาคุมกำเนิด สามารถทำได้ค่ะ โดยอาจเริ่มมารับประทานเม็ดเเรกตรงกับวันที่นัดฉีดยาเข็มถัดไป หรือก่อนหน้าวันนัดฉีดเล็กน้อยได้ค่ะ เเต่ไม่ควรเริ่มรับประทานหลังจากวันนัดที่ฉีกยดผ่านไปค่ะ เนื่องจากระดับยาฉีดที่ต่ำลงไป อาจเพิ่มความเสี่ยงที่จะเกิดการตกไข่ พอทานยาคุมช้า อาจทำให้เพิ่มความเสี่ยงต่อการตั้งครรภ์ได้ค่ะส่วนผลไม่เเตกต่างกันค่ะ ยาคุมกำเนิด ก็ทำให้ยับยั้งการตกไข่ เพิ่มความเหนี่ยวของมูกที่ปากมดลูก และเยื่อบุโพรงมดลูกบางตัวลง แต่ไม่บางเท่ายาฉีดค่ะ เเต่อาจเพิ่มความเสี่ยงเรื่องการลืมรับประทานยาค่ะ